stanford-oval/wikipedia huggingface dataset:
Iso Hanslampi
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Tyystijoen valuma-alueeseen (14.239) se kuuluu. Lammen vedenpinnan korkeus on 150,7 metriä mpy.
Gösta Knutsson

Gösta Knutsson.
Gösta Knutssonin hauta Uppsalassa.
Gösta Knutsson (12. lokakuuta 1908 Tukholma – 4. huhtikuuta 1973 Uppsala) oli ruotsalainen kirjailija ja radiotoimittaja. Knutsson teki myös käännöstöitä ja hän käänsi muun muassa Lewis Carrollin Liisan seikkailut ihmemaassa -kirjan ruotsiksi.
Knutssonin kirjoittamat Pekka Töpöhännästä kertovat kirjat ovat klassikkoja. Ensimmäinen Pekka-kirja ilmestyi vuonna 1939.
Asteroidi 8534 Knutsson on nimetty Gösta Knutssonin mukaan. Knutssonin kissahahmojen mukaan on nimetty asteroidit 8535 Pellesvanslös, 8536 Måns, 8537 Billochbull, 8538 Gammelmaja ja 8539 Laban.
Teoksia

Pekka Töpöhäntä -sarja
Nalle Karvatassu ja Ruttana (Nalle Lufs och Skrutten, suom. 1953)
Tumppi ja Tassu (suom. 1954)
Tumppi ja Tassu huvittelemassa (suom. 1955)
Pontus Pii, Sukkelan siilin seikkailut (suom. 1960)
Nalle Karvatassu lähtee maailmalle (Nalle Lufs, suom. 1968)
Nalle Karvatassu panee toimeksi (Nalle Lufs i farten, suom. 1968)
Topo ja Trasseli (Tomas och Trassel, suom. 1968)
Gösta Hahl

Gösta Hahl (4. toukokuuta 1861 Turku – 22. marraskuuta 1920 Berliini) oli suomalainen hammaslääkäri ja Berliinin yliopiston tutkija.
Hahlin vanhemmat olivat kaupunginlääkäri Gustaf Hahl ja Louise Sofia Emerentia De Pont.[lähde? ] Hän tuli ylioppilaaksi Helsingissä 1880 ja valmistui hammaslääkäriksi Berliinissä 1886, toimi siellä yliopiston kirurgisen klinikan assistenttina ja hammaslääkärinä ja hoiti omaa klinikkaansa vuoteen 1903 saakka.[lähde? ] Hänestä tuli Berliinissä 1897 yliopiston hammaslääkäriopin dosentti ja 1900 apulaisopettaja. Suomessa hän sai hammaslääkärin pätevyyden 1890. Helsingin yliopistoon perustetun proteesi- ja hampaanoikomisopin opettajaksi Hahl tuli 1903, mutta hän palasi jo 1906 takaisin hammaslääkäriksi Berliiniin. Hahl oli ollut Suomen Hammaslääkäriseuran perustajia 1892 ja toimi seuran puheenjohtajana 1903–1905. Berliinin hammaslääkäriseuraa hän johti 1907–1910. Vuonna 1910 hänestä tuli Preussin hammaslääkärien jatko-opintokomitean puheenjohtaja.[lähde? ] Hahl julkaisi useita hammaslääketieteen alaan kuuluvia kirurgisia ja teknisiä tutkimuksia. Hän sai professorin arvon Berliinissä vuonna 1903.
Hahlin puoliso vuodesta 1889 oli Hedvig Sauer (k. 1942). Heille syntyi 15.12.1891 tytär Anna Maria Hahl, joka 7.12.1932 meni naimisiin Jalo Ant-Wuorisen kanssa.
Aiheesta muualla

Gösta Hahl, Leukafraktuurin sidoksista Duodecim 8–9/1898 Terveysportti. Viitattu 2.3.2013
Gösta Hahl, Muutamia näkökohtia proteetiseen jälkihoitoon nähden leukaresektsioneissa Duodecim 2/1904 Terveysportti. Viitattu 2.3.2013
HAT-P-32b

| HAT-P-32b> Löytäminen |
| --- | --- |
Löytäjä(t):  Hartman et al.
Löytöpäivä:  Julkaistu 3. marraskuuta 2011
Havaintomenetelmä(t):  Ylikulkumenetelmä
Tähden ominaisuudet
Tähden nimi:  HAT-P-32 (GSC 3281-00800)
Tähden etäisyys Auringosta:  1 044 vv
Tähden massa:  1,176 M☉
Tähden spektriluokka:  F/G 
Kiertoradan ominaisuudet
Isoakselin puolikas:  0,0344  AU
Eksentrisyys:  0,163 
Kiertoaika:  2,15  vrk
Inklinaatio:  88,7 °
Fyysiset ominaisuudet
Massa:  0,941  MJ (299,18 ME)
Säde:  2,037  RJ (22,81 RE)
HAT-P-32b  on eksoplaneetta joka kiertää G- tai F-tyypin tähteä HAT-P-32 noin 1 044 valovuoden päässä Aurinkokunnasta, Andromedan tähdistön suunnalla. Sen ja HAT-P-33b eksoplaneetan löytämisestä ilmoitettiin julkisesti 6. kesäkuuta 2011, mutta sen olemassaolosta oli viitteitä jo niinkin aikaisin kuin 2004. Eksoplaneetta on luultavasti tyypiltään kuuma jupiter, ja vaikka sen massa on hieman pienempi kuin Jupiterilla, se on kooltaan lähes kaksinkertainen.
Fyysiset ominaisuudet

HAT-P-32b kiertää emotähteään 0,0344 AU:n etäisyydellä, ja sen kiertoaika on vain noin 2,15 vuorokautta. Lisäksi läheisyys emotähteen nostanee planeetan pintalämpötilan jopa 1 720 Kelviniin. Planeetan säde on poikkeuksellisen suuri, lähes 23 kertaa Maan säde, ja se onkin kooltaan kolmanneksi suurin tunnetuista eksoplaneetoista.
| Jupiter | HAT-P-32b |
| --- | --- |
Gösta Gärdin

| Mitalit | Mitalit | Mitalit |  |
| --- | --- | --- | --- |
|  Gärdin vuonna 1940. |  Gärdin vuonna 1940. |  Gärdin vuonna 1940. |  |
Maa:   Ruotsi
Miesten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1948 | yksilökilpailu |  |
Gösta Gärdin (28. toukokuuta 1923 Linköping – 12. joulukuuta 2015 Jönköping) oli ruotsalainen nykyaikainen viisiottelija. Hän kilpaili Lontoon kesäolympialaisissa 1948 ja saavutti miesten yksilökilpailussa pronssimitalin.
Aiheesta muualla

Kuvia tai muita tiedostoja aiheesta Gösta Gärdin Wikimedia Commonsissa
Glossektomia

Glossektomia tarkoittaa kielen kirurgista poistoa. Sitä käytetään kielisyövän hoidossa, jossa poisto on yleensä vain osittainen. Toimenpiteen aikana potilas on yleisanestesiassa, ja sen jälkeen hän viettää sairaalassa yleensä seitsemästä kymmeneen päivää. Ensimmäisten 24–48 tunnin aikana moni potilas on hapen antamisen tarpeessa.
Glossektomian jälkeen potilas saa nesteitä nenästä mahalaukkuun kulkevalla letkulla ennen kuin kykenee jälleen syömään suun kautta. Toimenpidettä seuraa usein sädehoito, jolla pyritään tuhoamaan jäljelle mahdollisesti jääneet syöpäsolut.
Glossektomiaan liittyy omat riskinsä. Näihin lukeutuu verenvuoto kielestä, joka voi johtaa hengitystien tukkeutumiseen. Onnistunut glossektomia on taudin parantava hoito ja parantaa myös kykyä syödä. Puheen laatu palautuu yleensä erittäin hyväksi, jos ainakin kolmasosa kielestä on säilynyt. Jos koko kieli on jouduttu poistamaan ja korvaamaan proteesilla, pysyy syöminen ja puhuminen hyvin hankalana.
Alle 60 % potilaista, joille glossektomia on toteutettu, elää vielä viisi vuotta myöhemmin.
Osittaisesta glossektomiasta käytetään myös nimitystä hemiglossektomia.
Jet d’eau

Jet d’eau
Jet d’eau (suom. vesisuihku) on suuri suihkulähde Geneven kaupungissa Sveitsissä. Se sijaitsee Genevenjärven lounaisimmassa kulmassa pari sataa metriä järven etelärannalta ja nelisen sataa metriä Rhônen joenniskasta. Jet d’eau on Geneven tärkeimpiä nähtävyyksiä.
Vesisuihku on 140 metriä korkea. Vettä pumpataan 1 000 kilowatin teholla noin 500 litraa sekunnissa. Suihku on toiminnassa ympäri vuoden valoisan aikaan. Keväisin ja syksyisin, viikonloppuiltoina, suihku on iltaisin valaistu.
Historiaa

Ensimmäinen Jet d’eau otettiin käyttöön 1886. Se toimi Usine des Forces Motrices -voimalaitoksen säätölaitteistona: veden kulutuksen pienentyessä osa vedestä ohjattiin vesisuihkuun. Suihkun korkeus oli 30 metriä.
Vuonna 1891 Geneven kaupunki päätti rakentaa vesisuihkun nähtävyydeksi satama-alueelle, naapurikunta Les Eaux-Vives’n alueelle. Jet d’eau on ollut valaistu vuodesta 1930 alkaen.
Nykyinen laitteisto otettiin käyttöön vuonna 1951.
Ensimmäinen suihkulähde vuodelta 1886.
Vesisuihku toimii kahdella pumpulla.
Pumput ovat 500-kilowattisia.
Suihku lokakuisena iltana.
Aiheesta muualla

Kuvia tai muita tiedostoja aiheesta Jet d’eau Wikimedia Commonsissa
Glossiitti

Glossiitti on kielen tulehdus. Se aiheuttaa kielen turvotusta ja värimuutoksen. Tulehduksen mahdollisiin syihin lukeutuvat bakteeri- ja virusinfektiot sekä pernisiöösi anemia.
Gangut (1890)

| Gangut |
| --- | --- |
 Gangut

Aluksen vaiheet
Rakentaja:  Amiraliteetin uusi telakka, Pietari
Kölinlasku:  1889
Laskettu vesille:  lokakuu 1890
Palveluskäyttöön:  1894
Poistui palveluskäytöstä:  tuhoutunut 1897
Tekniset tiedot
Uppouma:  6 590 t
Pituus:  88,32 m (vesiraja)
Leveys:  18,90 m
Syväys:  6,40 m
Koneteho:  6 000 ihp
Nopeus:  14,7 solmua
Miehistöä:  521
Aseistus
Aseistus:  1 × 305 mm tykki 4 × 229 mm tykkiä 4 × 152 mm tykkiä 14 × 37 mm tykkiä 6 × 381 mm torpedoputkea
Gangut (ven. Гангут) oli vuonna 1894 valmistunut Venäjän keisarikunnan laivaston rannikkopanssarilaiva. Alus upposi ajettuaan karille Suomenlahdella vuonna 1897.
Valmistus

Alus tilattiin matalamman syväyksen omaavana Imperator Aleksandr II -luokan aluksena Amiraliteetin uudelta telakalta Pietarista, missä köli laskettiin vuonna 1889. Alus laskettiin vesille lokakuussa 1890 ja otettiin palvelukseen vuonna 1894.
Aluksen ainoa 12 tuuman (305 mm) tykki asennettiin neljän tuuman panssaroinnilla varustettuun barbetteen ja  9 tuuman (229 mm) tykit oli suojattu pääkannen patterikannen panssaroinnilla, mutta 6 tuuman (152 mm) tykkejä ei ollut sijoitettu panssarikannen sisään. 58,83 metriä pitkä ja 2,44 metriä korkea panssarivyö päättyi 2,74 metrin laipioihin, minkä päällä oli 0,05 metrin panssarikansi.
Palvelus

Gangut upposi 1897 osuttuaan kartoittamattomaan kariin.
| 0 | 1 | 2 | 3 |
| --- | --- | --- | --- |
|  | Edeltäjä: Dvenadtsat Apostolov | Venäjän keisarikunnan laivaston taistelulaivat | Seuraaja: Navarin |
Gutemberg Freire Régis

Gutemberg Freire Régis (s. 14. elokuuta 1940) on brasilialainen roomalaiskatolinen piispa. Hänet vihittiin redemptoristien papiksi 22. kesäkuuta 1966. Piispaksi konsekroinnin suoritti 23. heinäkuuta 1978 João de Souza Lima, jota avustivat Joaquim de Lange ja Adalberto Domingos Marzi. Freire Régis toimi Coarin prelaattina 1970-luvulta, kunnes erosi tehtävistään 28. helmikuuta 2007.
Gustaf Molander

Molander vuonna 1964
Gustaf Molander (18. marraskuuta 1888 Helsinki – 19. kesäkuuta 1973 Tukholma) oli Suomessa syntynyt ruotsalainen elokuvaohjaaja. Hänen vanhempansa olivat teatteriohjaaja Harald Molander ja laulaja-näyttelijä Lydia Molander.
Molander syntyi Helsingissä, jossa hänen isänsä työskenteli Ruotsalaisessa teatterissa. Hän opiskeli vuosina 1907–1909 Tukholman Kuninkaallisessa draamateatterissa ja näytteli sen jälkeen Ruotsalaisessa teatterissa vuoteen 1913 saakka, jonka jälkeen hän muutti pysyvästi Ruotsiin. Vuodet 1913–1926 Molander oli kiinnitettynä Kuninkaalliseen draamateatteriin.
Näyttelijänä työskennellessään hän laati elokuvakäsikirjoituksia Victor Sjöströmille sekä suomalaissyntyiselle Mauritz Stillerille ja pääsi vuonna 1920 ohjaamaan ensimmäisen elokuvansa Svensk Filmindustri -yhtiölle. Molander teki vuoteen 1956 mennessä yli 60 elokuvaa, jonka jälkeen hän ohjasi vielä kahdeksan televisioelokuvaa Ruotsin televisiolle. Molanderin tunnetuimpiin elokuviin kuuluu vuonna 1936 ensi-iltansa saanut Intermezzo, joka oli Ingrid Bergmanin kansainvälinen läpimurtoelokuva. Vuonna 1956 hän ohjasi elokuvan Laulu tulipunaisesta kukasta pohjautuen Johannes Linnankosken samannimiseen romaaniin.
Gustaf Molanderin lapset suuntautuivat isänsä tavoin elokuva-alalle. Harald Molander tunnettiin elokuvatuottajana ja Jan Molander näyttelijänä. Myös Molanderin ensimmäinen vaimo Karin Molander oli näyttelijä.
Aiheesta muualla

Gustaf Molander Internet Movie Databasessa
Gutenbergin parenteesi

Gutenbergin parenteesi tarkoittaa kirjoitetun tekstin dominoimaa historian aikakautta, kirjapainotaidon keksimisestä 1900-luvulle (noin 500 vuotta). Termin keksi Etelä-Tanskan yliopiston (Syddansk Universitetet) professori Lars Ole Sauerberg. Termin taustalla on ajatus, että kirjoitetun ja painetun sanan kausi oli poikkeus, välivaihe kommunikaation historiassa. Ennen parenteesia elettiin puhutun sanan aikaa, jolloin tekstit ja kulttuuri olivat vaikeasti hallittavia, kollektiivisia ja alati muuttuvia. Nyt, Internetin aikakaudella, kulttuuri on jättämässä taakseen painetun sanan jäykkyyden ja pysyvyyden, ja omaksumassa puheen aikakaudelle ominaisen epävakauden ja muutoksen.
Nimitys viittaa kirjapainotaidon keksijänä pidettyyn Johannes Gutenbergiin.
Gernot Ymsén

| Mitalit> Maa:   Itävalta.Miesten suunnistus.EM-kilpailut  | Mitalit> Maa:   Itävalta.Miesten suunnistus.EM-kilpailut  | Mitalit> Maa:   Itävalta.Miesten suunnistus.EM-kilpailut  | Maa:   Itävalta> Miesten suunnistus. |
| --- | --- | --- | --- |
|  Pronssia | Ticino 2018 | pitkä matka |  |
Gernot Ymsén (o.s. Kerschbaumer )(s. 1983) on itävaltalainen suunnistaja. Hän saavutti suunnistuksen EM-kilpailuissa 2018 Sveitsin Ticinossa pitkän matkan pronssimitalin. MM-kilpailuissa hänen paras sijoituksensa on pitkän matkan kahdeksas sija Trentinon MM-kilpailuista 2014. Hän on seuratasolla edustanut Helsingin Suunnistajia ja vuodesta 2011 tanskalaista Pan-Kristianstadia.
Gutenberg

Gutenberg voi viitata seuraaviin
Henkilöt:
Johannes Gutenberg (n. 1398– 1468), saksalainen metallityömies ja keksijä
Gutenbergin Raamattu, latinankielisen Raamatun painos
Beno Gutenberg (1889–1960), saksalaissyntyinen seismologi
Erich Gutenberg (1897–1984), saksalainen taloustieteilijä
Kaupungit:
Gutenberg, Saksa
Gutenberg an der Raabklamm, Itävalta
Muuta:
Gutenberg-projekti, ilmaisia sähköisiä kirjoja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gutenberg”, voi hakea sivunnimihaulla, laajalla sivunnimihaulla tai tekstihaulla.
HAUS kehittämiskeskus

| HAUS kehittämiskeskus |
| --- | --- |
 HAUS kehittämiskeskuksen toimitilat Helsingissä.
Yritysmuoto:  osakeyhtiö
Perustettu:  2014
Toimitusjohtaja:  Antti Väkeväinen
Puheenjohtaja:  Timo Laitinen
Avainhenkilöt:   Ilona Lundström  Katri Ojasalo  Mika Ruokonen  Laura Ylä-Sulkava 
Kotipaikka:  Yliopistonkatu 5 Helsinki, Suomi
Toimiala:  Koultuuskeskukset
Liikevaihto:  8,7 milj. € (2022)
Liikevoitto:  1,0 milj. € (2022)
Henkilöstö:  36
Omistaja:  Suomen valtio (VM)
Kotisivu:  haus.fi
Infobox OKVirheellinen NIMI-arvo: 
HAUS kehittämiskeskus Oy (aiemmin Hallinnon kehittämiskeskus) on koulutus- ja kehittämispalveluja tuottava suomalainen valtionyhtiö, joka keskittyy julkisen hallinnon, palvelutoiminnan ja henkilöstön kehittämiseen Suomessa ja kansainvälisesti. HAUSin omistajaohjausta käyttää valtiovarainministeriö ja sen toimintaa säätelee laki Haus kehittämiskeskus Oy -nimisestä osakeyhtiöstä (27.11.2009/944 ).
HAUSin päätoimipaikka sijaitsee Helsingin Kluuvissa, Heimolan kiinteistössä (Yliopistonkatu 5). HAUSin toimitusjohtaja on Kyösti Väkeväinen.
HAUS – virastosta yritykseksi

Valtion koulutuskeskus (VKK) 1.3.1971
Valtionhallinnon kehittämiskeskus 1987
HAUS, Hallinnon kehittämiskeskus 1995
HAUS kehittämiskeskus Oy 1.9.2002 – (valtionhallinnon sidosryhmäyksikkö 1.1.2010– )
Aiheesta muualla

HAUSin kotisivu
Hallituksen esitys eduskunnalle laiksi Haus kehittämiskeskus Oy -nimisestä osakeyhtiöstä Eduskunnan valtiopäiväasiakirjat
Gerolsteiner

Gerolsteiner (UCI-tunnus GST) oli saksalainen maantiepyöräilyn ammattilaistalli. Tallin pääsponsorit olivat kivennäisvesiin erikoistunut yritys Gerolsteiner Brunnen ja polkupyörävalmistaja Specialized. Talli osallistui UCI ProTour -sarjaan.
Hans-Michael Holczer, Rolf Götz ja Christian Henn perustivat tallin perusti vuonna 1998. Vuonna 2001 solmittu sopimus Georg Totschnigin kanssa auttoi tallin nousemaan maantiepyöräilyn ensimmäiseen kategoriaan. Vuonna 2003 talli osallistui ensimmäistä kertaa Ranskan ympäriajoon.
Tallin tunnetuimpia ajajia ovat olleet hyvät mäkimiehet Levi Leipheimer ja Georg Totschnig, jotka molemmat ovat sijoittuneet 10 parhaan joukkoon Ranskan ympäriajossa. Vuonna 2005 Totschnig voitti Ranskan ympäriajon 14. etapin. Hän on kolme etappia vuonna 1931 voittaneen Max Bullan jälkeen ensimmäinen itävaltalainen etappivoittaja Tourilla.
Gerolsteiner oli vuoden 2006 Saksan ympäriajon paras talli.
Vuoden 2008 Ranskan ympäriajo oli joukkueelle menestyksekäs. Stefan Schumacher voitti ympäriajon molemmat henkilökohtaiset aika-ajot ja kantoi johtajan keltaista paitaa kahden etapin ajan. Bernhard Kohl voitti mäkikirikilpailun ja sijoittui kokonaiskilpailussa kolmanneksi. Myöhemmin kuitenkin sekä Schumacher että Kohl jäivät kiinni ns. kolmannen sukupolven epo-hormonin käytöstä.
Tallin päätukija Gerolsteiner ilmoitti syyskuussa 2007, että se lopettaa tallin tukemisen kauden 2008 jälkeen. Holczer ei onnistunut löytämään tallille uutta sponsoria ja joutui lopulta ilmoittamaan, että tallin toiminta loppuu kauden 2008 jälkeen.
Käännös suomeksi
Gösta Gustaf-Janson

| Gösta Gustaf-Janson |
| --- | --- |
 Gösta Gustaf-Janson
Henkilötiedot
Syntynyt: 1902 Saltsjö-Dubnäs, Ruotsi
Kuollut: 1993 (90–91 vuotta) Båstad, Ruotsi
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Esikoisteos:  Rydsholm
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Gösta Gustaf-Janson (1902 Saltsjö-Dubnäs, Ruotsi – 1993 Båstad, Ruotsi) oli ruotsalainen kirjailija, joka kirjoitti psykologisesti tarkkasilmäisiä menestysromaaneja porvariston elämästä. Hänen esikoisromaaninsa Rydsholm ilmestyi 1927. Myöhemmissä romaaneissaan, teoksesta Då oskulden och friden (1968) alkaen, hän palasi sen tapahtumaympäristöön.
On esitetty teoria, että Gustaf-Janson olisi suosittuja dekkareita julkaisseen salanimen Bo Balderson takana, mutta artikkelissaan Svenska Dagbladetissa vuonna 2008 Tobias Eriksson puolestaan väittää, että Baldersonin takana oleva henkilö olisi silloin ollut yhä elossa. Baldersonin viimeinen romaani ilmestyi tosin 1990.
Gustaf-Jansonin isä oli kirjailija Gustaf Janson (1866–1913).
Suomennetut teokset

Ukko tulee (Gubben kommer), suom. Vilho Suomi, Helsinki: Otava 1937
Avara syli (Stora famnen), suom. Vilho Suomi, Helsinki: Otava 19338
Hyvät ystävät ja uskolliset naapurit (Goda vänner trogna grannar), suom. Kyllikki Villa, Helsinki: Otava 1957
Niin pahoille kuin hyvillekin (Över onda och goda), suom. Kyllikki Villa, Helsinki: Otava 1958
Aiheesta muualla

Kuvia tai muita tiedostoja aiheesta Gösta Gustaf-Janson Wikimedia Commonsissa
Gerold Späth

| Gerold Späth> Henkilötiedot |
| --- | --- |
Syntynyt: 1939 (ikä 84–85) Rapperswil, Sveitsi
Kansalaisuus:  Sveitsi
Ammatti:  kirjailija
Kirjailija
Tuotannon kieli: saksa
Pääteokset:  Commedia
Aiheesta muualla
Löydä lisää kirjailijoitaKirjallisuuden teemasivulta
Gerold Späth (s. 1939 Rapperswil, Sveitsi) on sveitsiläinen kirjailija. Hän on kirjoittanut kertomuksia ja romaaneja, joista jotkut ovat muodoltaan veijariromaaneja. Hänen pääteoksensa on Commedia (1980).
Grumentum

Grumentum oli antiikin aikainen kaupunki Lucaniassa nykyisen Grumento Novan kunnassa, noin 50 kilometriä Potenzasta etelään. Alueella oli ollut asutusta jo 500-luvulta eaa. lähtien, ja 200-luvulla eaa. roomalaiset perustivat alueelle linnoituksen. Toisen puunilaissodan aikana vuonna 215 eaa. karthagolainen kenraali Hanno lyötiin Grumentumissa, ja vuonna 207 eaa. Hannibal asetti kaupunkiin päämajansa. Liittolaissodan aikana Grumentum oli vahva linnoitus, ja myöhemmin siitä tuli roomalainen colonia, luultavasti Sullan tai Augustuksen aikana. 300-luvulla kaupunki hylättiin ja vuonna 954 lähistölle perustettiin uusi kaupunki Saponara (tai Saponaria).
Käännös suomeksi
Guthrum

Guthrumin lyöttämä kolikko.
Guthrum (myös Godrum tai  Guthorm, kuollut noin 890), tunnetaan myös nimellä Guthrum Vanhempi, tanskaksi Gorm den Gamle (Tanskaa hallitsi 900-luvulla samanniminen kuningas Gorm Vanha) tai Gorm den Barnløse ("Gorm Lapseton"), oli Danelagenin tanskalaisten viikinkien kuningas. Kristinuskoon kääntymisen yhteydessä hän otti käyttöön nimen Aethelstan (vaihtoehtoisia kirjoitustapoja Athelstan ja Ethelstan). Hänet tunnetaan lisänimellä "Vanhempi", koska myöhemmin hallitsi myös Guthrum Nuorempi.
On epäselvää miten Guthrumista tuli Danelagenin (tanskalaisten hallitsema alue Englannissa) päälliköiden kuningas. Tiedetään vain, että vuoteen 874 mennessä hän oli käynnistänyt laajamittaisen sodan Wessexiä ja sen kuninkaita vastaan.
Guthrum tunnetaan erityisesti taisteluistaan Alfred Suurta vastaan. Osassa taisteluista Guthrum onnistui saavuttamaan voittoja Alfredin joukoista, mutta lopulta hän hävisi ratkaisevan Ethandunin taistelun keväällä 878. Anglosaksien kronikan mukaan saarretun Guthrumin armeijan onnistui neuvotella rauhansopimus, joka tunnetaan nimellä Wedmoren rauha (Canterbury Manuscript F:ssa).
Wedmoren rauhassa (jota seurasi Alfredin ja Guthrumin rauhana tunnettu sopimus) Alfredin ja Guthrumin välillä sovittiin valtapiirien rajoista. Sopimuksella Guthrum kääntyi kristinuskoon ja Alfredista tuli hänen kummisetänsä. Samassa yhteydessä Guthrum otti nimen Aethelstan. Kristinuskoon kääntyminen toimi Guthrumin valana tai laillisena siteenä rauhansopimukseen ja sen merkitys oli enemmän poliittinen kuin uskonnollinen. Poliittisesti kristinuskoon kääntyminen ei vaikuttanut tanskalaisten valtaan alueilla, jotka Guthrum oli valloittanut. Sen sijaan se vain vahvisti Guthrumin asemaa valloittamillaan alueilla, jotka olivat kristinuskoisia. Rauhansopimuksen ansiosta Guthrum pystyi vetämään joukkonsa lännestä ja keskittymään itäisten alueiden valloitukseen. Vuodesta 879 hän hallitsikin Itä-Anglian kuninkaana kuolemaansa asti.
Anglosaksien kronikan mukaan Guthrum kuoli vuonna 890.
Haihtumaton muisti

Haihtumaton muisti (engl. Non-volatile memory) on tietokoneen muistia, joka ei kadota sisältöään virran katkaisun yhteydessä kuten haihtuva muisti.
Haihtumatonta muistia ovat esimerkiksi lukumuisti (ROM)-piirit ja flash-muisti. Koska haihtumaton muisti ei kadota tietoa, sitä voidaan käyttää tiedontallennusvälineenä.
Haihtumattoman muistin lisäksi on esitetty säilyvän muistin (engl. persistent memory) käsite, jossa tietokoneohjelman tila säilyy sellaisenaan muistissa.
Glossa

Latinankielisen käsikirjoituksen marginaaliin lisätyt Glosas Emilianenses -glossat ovat ensimmäisiä lauseita, jotka on kirjoitettu hispanialais-romaanisella espanjan kielen esimuodolla.
Glossa (lat. glossa = kieli) tarkoittaa filologiassa lyhyttä yksittäisen tekstikohdan tai sanan selitystä. Usein sillä tarkoitetaan kirjan tai käsikirjoituksen marginaaliin tai rivien väliin lisättyä huomautusta, joka selittää alkuperäisen tekstin jonkin sanan tai osan merkitystä.
Glossat saattoivat vaihdella yksinkertaisista marginaaliin lisätyistä huomautuksista tai sanan käännöksistä alkuperäisen tekstin rinnalla kulkevaan laajempaan käännökseen. Ne saattoivat myös sisältää viittauksia samanlaisiin tekstikohtiin muualla teoksessa. Kokoelma glossia muodostaa glossaarion, selittävän sanaluettelon. Glossien kokoaminen glossaarioiksi synnytti leksikografian, ja tällä tavoin kootut glossaariot olivat itse asiassa ensimmäisiä sanakirjoja. Nykyenglannissa termi glossary tarkoittaa sanastoa.
Keskiajalla glossa-menetelmää käytettiin skolioiden eli tietynlaisten kommenttien kirjoittamiseen. Glossat olivat keskiaikaisen teologian keskeinen väline. Usein tietyt raamatunkohdat yhdistettiin tiettyihin tunnettuihin glossiin, joita monet teologit pitivät lähes yhtä auktoritatiivisina kuin raamatunkohtaa itseään. Glossia käytettiin myös keskiajan oikeustieteessä: roomalaisen lain ja kanonisen lain glossat kehittyivät monissa kysymyksissä yleisesti hyväksytyiksi lähtökohdiksi (sedes materiae) lain tulkinnalle.
Aiheesta muualla

Gigot, Francis: Scriptural Glosses Catholic Encyclopedia.  1911. New York:  Robert Appleton Company. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gloss
Käännös suomeksi
Gary Gordon

| Gary Gordon |
| --- | --- |

Henkilötiedot
Syntynyt: 30. elokuuta 1960 Lincoln, Maine
Kuollut: 3. lokakuuta 1993 Mogadishu, Somalia
Sotilashenkilö
Palvelusmaa(t):   Yhdysvallat
Palvelusvuodet:  1978–1993
Taistelut ja sodat:  Mogadishun taistelu
Sotilasarvo:  Master Sergeant
Kunniamerkit:   Medal of Honor  Purple Heart  Meritorious Service Medal  Army Commendation Medal  Joint Service Achievement Medal (2)  Good Conduct Medal (4) 
Bill Clinton antaa Gordonin kunniamitalin tämän leskelle.
Gary Ivan Gordon (30. elokuuta 1960 – 3. lokakuuta 1993) oli yhdysvaltalainen Delta-erikoisryhmään kuulunut sotilas, joka sai surmansa Mogadishun taistelussa. Gordonille myönnettiin Medal of Honor-urhoollisuusmitali hänen kuolemansa jälkeen.
Nuoruus

Gordon syntyi Lincolnissa, Mainessa vuonna 1960. Han valmistui Academy of Mattanawcookista 1978, minkä jälkeen hän liittyi armeijaan.